2005-től edzője Zentai Tibor. A Veszprémi Egyetemi és Diák Atlétikai Club (VEDAC) fiatal versenyzője 2011-ben, a franciaországi Lille-ben zajló ifjúsági atlétikai világbajnokságon (július 8.) – hatalmas fölénnyel, 82,60 méteres dobással – nyerte meg a kalapácsvetést. Pár nappal később a törökországi Trabzonban új korosztályos világcsúccsal (84.41 m) szerzett aranyérmet az Európai Ifjúsági Olimpiai Fesztiválon (EYOF). 2012 júliusában, a spanyolországi Barcelonában zajló junior atlétikai világbajnokságon 76,74 méterrel a második helyen zárt. A 2015-ös U23-as Európa-bajnokságon bronzérmes lett. A 2015-ös atlétikai világbajnokságon nem jutott a döntőbe. A 2016-os atlétikai Európa-bajnokságon 17. volt